EUROOPAN KOMISSIO Bryssel 15.10.2019 COM(2019) 487 final OIKAISUKIRJELMÄ nro 1 ESITYKSEEN VUODEN 2020 YLEISEKSI TALOUSARVIOKSI Päivitetty arvio maatalousmenoja varten tarvittavista määrärahoista

Mukautukset, jotka liittyvät 4 päivänä syyskuuta 2019 esitettyyn brexit-valmiuspakettiin sisältyviin lainsäädäntöehdotuksiin

Hallinnollisen talousarvion lisämäärärahat ja muut viimeaikaisen kehityksen perusteella tehtävät päivitykset

Mukautus talousarvion rakenteeseen ja tekninen oikaisu



Euroopan komissio ottaa huomioon –Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa, –unionin yleiseen talousarvioon sovellettavista varainhoitosäännöistä [...] 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) N:o 2018/1046 ja erityisesti sen 42 artiklan, –komission 5 päivänä heinäkuuta 2019 tekemän esityksen Euroopan unionin varainhoitovuoden 2020 yleiseksi talousarvioksi, ja esittää Euroopan parlamentille ja neuvostolle oikaisukirjelmän nro 1 esitykseen Euroopan unionin varainhoitovuoden 2020 yleiseksi talousarvioksi jäljempänä esitettyjen perustelujen mukaisesti. MUUTOKSET PÄÄLUOKITTAISEEN TULO- JA MENOTAULUKKOON Muutokset pääluokittaiseen tulo- ja menotaulukkoon ovat saatavilla Eur-Lexissä ( http://eur-lex.europa.eu/budget/www/index-fi.htm ). Muutosten englanninkielinen toisinto esitetään tiedoksi tämän asiakirjan budjettiteknisenä liitteenä. SISÄLLYSLUETTELO 1. Johdanto 2. Euroopan maatalouden tukirahasto 2.1 Yleiskatsaus 2.2 Yksityiskohtaiset huomautukset 2.3 Numerotiedot budjettikohdittain 3. Mukautukset, jotka liittyvät 4. syyskuuta 2019 esitettyyn brexit-valmiuspakettiin sisältyviin lainsäädäntöehdotuksiin 3.1 Euroopan unionin solidaarisuusrahasto 3.2 Uuden budjettikohdan luominen yleiseen tulotaulukkoon 4. Muut mukautukset 4.1 Pääluokka I – Euroopan parlamentti 4.2 Pääluokka X – Euroopan ulkosuhdehallinto

4.3 Kestävää kalastusta koskevien kumppanuussopimuksien päivittäminen 5. Tekninen mukautus ja oikaisu 5.1 Innovaatiorahasto 5.2 Vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaava Euroopan unionin virasto (eu-LISA) 6. Tiivistelmätaulukko monivuotisen rahoituskehyksen otsakkeittain 1.Johdanto Vuotta 2020 koskevaa talousarvioesitystä muuttavalla oikaisukirjelmällä nro 1/2020 ¾päivitetään maatalousmäärärahojen arvioitua tarvetta, maatalousmenoihin liittyviä käyttötarkoitukseensa sidottuja tuloja sekä kyseisiin menoihin osoitettuja määrärahoja; muuttuneiden markkinatekijöiden lisäksi oikaisukirjelmässä nro 1/2020 otetaan huomioon heinäkuussa 2019 laaditun vuoden 2020 talousarvioesityksen antamisen jälkeen maatalousalalla tehtyjen päätösten vaikutukset ja kaikki muut sellaiset ehdotukset, joiden odotetaan vaikuttavan merkittävästi tulevaan varainhoitovuoteen ¾tehdään mukautuksia, jotka liittyvät 4. syyskuuta 2019 esitettyyn brexit-valmiuspakettiin sisältyviin lainsäädäntöehdotuksiin ¾tehdään muita mukautuksia, jotka koskevat Euroopan parlamentin ja Euroopan ulkosuhdehallinnon hallintomäärärahoja ja kestävää kalastusta koskevia kumppanuussopimuksia ¾tehdään talousarvion rakenteeseen muutos innovaatiorahaston huomioimiseksi ¾tehdään tekninen korjaus (eu-LISA). Kaiken kaikkiaan oikaisukirjelmän nro 1/2020 nettovaikutus vuoden 2020 talousarvioesitykseen sisältyviin menoihin on 16,4 miljoonan euron lisäys maksusitoumusmäärärahoihin ja 5,4 miljoonan euron vähennys maksumäärärahoihin. 2.Euroopan maatalouden tukirahasto 2.1 Yleiskatsaus Oikaisukirjelmällä nro 1/2020 päivitetään maatalousmenoja koskevat arviot uusimman taloudellisen tiedon ja lainsäädäntökehyksen perusteella. Komissio saa syyskuun 2019 loppuun mennessä käyttöönsä ensimmäiset tiedot vuoden 2019 tuotannosta ja maatalousmarkkinoiden näkymistä sekä suurimman osan vuoden 2019 talousarvion toteutumaa koskevista todellisista luvuista yhteistyössä hallinnoitavien maataloustukirahaston menojen osalta. Nämä tiedot muodostavat perustan päivitetyille arvioille vuoden 2020 määrärahatarpeista. Markkinatekijöiden lisäksi tässä oikaisukirjelmässä on otettu huomioon kesäkuussa 2019 laaditun vuoden 2020 talousarvioesityksen antamista seuranneiden maataloutta koskevien lainsäädäntöpäätösten vaikutukset sekä eräiden sellaisten lainsäädäntöpäätösten vaikutukset, jotka ovat vielä valmisteilla mutta jotka on tarkoitus hyväksyä pian. Kaiken kaikkiaan maataloustukirahaston vuoden 2020 määrärahatarpeen arvioidaan nyt (rahoituskurimekanismia koskevien maataloustukirahaston säännösten huomioon ottamisen jälkeen) olevan 44 481,1 miljoonaa euroa eli 304,3 miljoonaa euroa enemmän kuin vuoden 2020 talousarvioesityksessä. Tämä kasvu johtuu pääasiassa lisätarpeista luvussa 05 07 Euroopan maatalouden tukirahastosta (maataloustukirahastosta) rahoitettujen maatalousmenojen tarkastaminen (+174,3 miljoonaa euroa) ja luvussa 05 03 Suorat tuet, joiden tarkoituksena on parantaa maataloustuloja, rajoittaa maataloustulojen vaihtelua ja saavuttaa ympäristö- ja ilmastotavoitteet (+94 miljoonaa euroa). Lisäksi tehdään pieniä muutoksia lukuun 05 02 Maatalousalan kilpailukyvyn parantaminen maatalousmarkkinoiden interventioiden avulla. Muutokset ovat yhteensä +36,0 miljoonaa euroa. Vuonna 2020 käytettävissä olevien käyttötarkoitukseensa sidottujen tulojen määrän arvioidaan olevan 354,0 miljoonaa euroa suurempi kuin vuoden 2020 talousarvioesitykseen otettu määrä, joka oli 645,0 miljoonaa euroa. Määrä kasvaa näin 999,0 miljoonaan euroon. Tämä kasvu kattaa kaikki lisätarpeet. Arvioon tehdyt muutokset perustuvat tarkistuksiin, joita on tehty tilien tarkastamista ja hyväksymistä koskevien päätösten seurauksena saataviin määriin (+181,0 miljoonaa euroa) ja sääntöjenvastaisuuksien seurauksena saataviin määriin (–7,0 miljoonaa euroa). Lisäksi tässä oikaisukirjelmässä on otettu huomioon käyttötarkoitukseensa sidottujen tulojen määrä, joka odotetaan siirrettävän varainhoitovuodelta 2019 varainhoitovuodelle 2020. Tämä määrä on 280,0 miljoonaa euroa (odotettavissa oleva maataloustukirahaston ylijäämä) , ja siitä 100,0 miljoonaa euroa sisältyy jo vuoden 2020 talousarvioesitykseen. Arvioitu ylijäämä ei sisällä vuoden 2019 maatalousalan kriisivarauksen käyttämättömiä määrärahoja (468,7 miljoonaa euroa), joita ei aiota käyttää. Nämä määrärahat siirretään määriin, joista katetaan rahoituskurimekanismin piiriin vuonna 2020 kuuluville maataloustuottajille maksettavat korvaukset.

Näiden päivitysten vuoksi komissio ehdottaa, että maatalouden menoja vähennetään 49,7 miljoonalla eurolla verrattuna vuoden 2020 talousarvioesitykseen. Maataloustukirahaston vuoden 2020 määrärahatarpeita varten tarvitaan 43 482,1 miljoonaa euroa maksusitoumusmäärärahoja, joihin sisältyy 478,0 miljoonaa euroa maatalousalan kriisivarausta varten. Tämä kokonaismäärä jää alle maataloustukirahaston nettoalaenimmäismäärän, joka on 43 887,1 miljoonaa euroa. Tämä tarkoittaa sitä, että rahoituskurimekanismia sovelletaan ainoastaan varojen osoittamiseksi varainhoitovuotta 2020 koskevaan maatalousalan kriisivaraukseen. 2.2 Yksityiskohtaiset huomautukset 05 02 — Maatalousalan kilpailukyvyn parantaminen maatalousmarkkinoiden interventioiden avulla (määrärahat +36,0 miljoonaa euroa) (miljoonaa euroa käypinä hintoina, luvut pyöristetty) Maatalousmarkkinoiden interventiot Talousarvioesitys 2020 Oikaisukirjelmä

nro 1/2020 Talousarvioesitys 2020

(ml. oikaisukirjelmä nro 1/2020) Määrärahatarpeet 2 644,1 +36,0 2 680,1 arvio käyttötarkoitukseensa sidotuista tuloista vuonna 2020 150,0 0,0 150,0 Pyydetyt määrärahat 2 494,1 +36,0 2 530,1 Maatalousmarkkinoiden interventioita varten tarvitaan yhteensä 36,0 miljoonaa euroa enemmän määrärahoja kuin vuoden 2020 talousarvioesityksessä ennakoitiin. Koska käyttötarkoitukseensa sidottujen tulojen määrän odotetaan olevan sama kuin vuoden 2020 talousarvioesityksessä, tässä oikaisukirjelmässä näihin määrärahoihin esitetään samansuuruista lisäystä, jolloin niiden määrä kasvaa 2 530,1 miljoonaan euroon. Tässä oikaisukirjelmässä ehdotettu tärkein markkinatoimenpiteitä koskeva muutos liittyy siipikarja-alaan (alamomentti 05 02 15 99). Määrärahoihin esitetään 32,0 miljoonan euron lisäystä, joka liittyy lintuinfluenssan tautitapausten johdosta viljelijöille osoitettuihin poikkeuksellisiin tukitoimenpiteisiin. Lisäksi ehdotetaan 4,0 miljoonan euron lisäystä mehiläishoidon erityistukeen (alamomentti 05 02 15 06). 05 03 — Suorat tuet, joiden tarkoituksena on parantaa maataloustuloja, rajoittaa maataloustulojen vaihtelua ja saavuttaa ympäristö- ja ilmastotavoitteet (määrärahat –260,0 miljoonaa euroa) (miljoonaa euroa käypinä hintoina, luvut pyöristetty) Suorat tuet Talousarvioesitys 2020 Oikaisukirjelmä

nro 1/2020 Talousarvioesitys 2020

(ml. oikaisukirjelmä nro 1/2020) Rahoituskurimekanismin soveltamisen jälkeen (ml. maatalousalan kriisivarauksen määrärahat) Määrärahatarpeet 41 448,0 +94,0 41 542,0 arvio käyttötarkoitukseensa sidotuista tuloista vuonna 2020 495,0 +354,0 849,0 Pyydetyt määrärahat 40 953,0 –260,0 40 693,0 Lukua 05 03 varten pyydettyjä määrärahoja vähennetään 260,0 miljoonaa euroa vuoden 2020 talousarvioesitykseen verrattuna. Tämä muutos johtuu pääasiassa siitä, että alamomentille 05 03 01 10 Perustukijärjestelmä saadaan ennakoitua enemmän (+354,0 miljoonaa euroa) käyttötarkoitukseensa sidottuja tuloja. Arvioitujen tarpeiden kasvu (+94,0 miljoonaa euroa) vuoden 2020 talousarvioesitykseen verrattuna johtuu arvioiden erittäin tarkasta toteutumisesta varainhoitovuonna 2019. Saman odotetaan jatkuvan vuonna 2020. Suorien tukien budjettikohtien kesken on tehty pieniä mukautuksia, jotka perustuvat päivitettyyn tarvearvioon (ks. jäljempänä oleva taulukko). Muut Euroopan maatalouden tukirahastosta (maataloustukirahastosta) rahoitetut maatalousmenot (määrärahat +174,3 miljoonaa euroa) Alamomentin 05 07 01 07 Menot, jotka aiheutuvat jäsenvaltioiden hyväksi tehdyistä oikaisuista sen jälkeen, kun on tehty päätös tilien sääntöjenmukaisuudesta määrärahoja on lisättävä 176,6 miljoonaa euroa, jotta voidaan kattaa unionin tuomioistuimen jäsenvaltioiden hyväksi antamien, tilien tarkastamis- ja hyväksymispäätöksiä koskevien tuomioiden (asiat T-459/16 ja T-237/17) rahoitusvaikutukset. Lisäksi tehdään alamomenttiin 05 07 01 06 Menot, jotka aiheutuvat jäsenvaltioiden hyväksi tehdyistä oikaisuista sen jälkeen kun on tehty päätös edeltävien varainhoitovuosien tilien tarkastamisesta ja hyväksymisestä pieni päivitys, jonka määrä on –2,3 miljoonaa euroa (ks. jäljempänä oleva taulukko). 2.3 Numerotiedot budjettikohdittain euroa Budjettikohta Nimi Maksusitoumusmäärärahat Maksumäärärahat Pääluokka III – Euroopan komissio 05 02 15 06 Mehiläishoidon erityistuki +4 000 000 +4 000 000 05 02 15 99 Muut sianlihaa, siipikarjaa, munia, mehiläishoitoa ja muita eläintuotteita koskevat toimenpiteet +32 000 000 +32 000 000 Välisumma 05 02 +36 000 000 +36 000 000 05 03 01 02 Yhtenäisen pinta-alatuen järjestelmä +21 000 000 +21 000 000 05 03 01 07 Uudelleenjakotuki +7 000 000 +7 000 000 05 03 01 10 Perustukijärjestelmä –325 000 000 –325 000 000 05 03 01 11 Tuki ilmaston ja ympäristön kannalta suotuisiin maatalouskäytäntöihin +54 000 000 +54 000 000 05 03 01 13 Nuorten viljelijöiden tuki +120 000 000 +120 000 000 05 03 01 99 Muut (tuotannosta irrotetut suorat tuet) –7 000 000 –7 000 000 05 03 02 50 Posei – Euroopan unionin tukiohjelmat +1 000 000 +1 000 000 05 03 02 60 Vapaaehtoinen tuotantosidonnaisen tuen järjestelmä +7 000 000 +7 000 000 05 03 02 61 Pienviljelijäjärjestelmä –137 000 000 –137 000 000 05 03 02 99 Muut (suorat tuet) –1 000 000 –1 000 000 Välisumma 05 03 –260 000 000 –260 000 000 05 07 01 06 Menot, jotka aiheutuvat jäsenvaltioiden hyväksi tehdyistä oikaisuista, sen jälkeen kun on tehty päätös edeltävien varainhoitovuosien tilien tarkastamisesta ja hyväksymisestä EMOTR:n tukiosastoon (aiemmat toimenpiteet) ja maataloustukirahastoon kuuluvien hajautetusti hallinnoitujen menojen osalta. –2 300 000 –2 300 000 05 07 01 07 Menot, jotka aiheutuvat jäsenvaltioiden hyväksi tehdyistä oikaisuista, sen jälkeen kun on tehty päätös edeltävien varainhoitovuosien tilien sääntöjenmukaisuudesta EMOTR:n tukiosastoon (aiemmat toimenpiteet) ja maataloustukirahastoon kuuluvien hajautetusti hallinnoitujen menojen osalta. +176 600 000 +176 600 000 Välisumma 05 07 +174 300 000 +174 300 000 Maataloustukirahasto yhteensä –49 700 000 –49 700 000 Asianomaisia selvitysosia mukautetaan liitteessä. 3.Mukautukset, jotka liittyvät 4. syyskuuta 2019 esitettyyn brexit-valmiuspakettiin sisältyviin lainsäädäntöehdotuksiin 3.1 Euroopan unionin solidaarisuusrahasto Neuvoston asetuksen (EY) N:o 2012/2002 4 a artiklan 4 kohdan mukaisesti vuoden 2020 talousarvioesitykseen sisältyy 50 miljoonan euron määrä momentille 13 06 01. Tarkoituksena on varmistaa, että talousarviomäärärahat ovat ajoissa käytettävissä tapauksissa, joissa jäsenvaltio pyytää ennakkomaksun maksamista toimittaessaan rahastosta myönnettävää rahoitustukea koskevan hakemuksen. Komission ehdotuksella Euroopan parlamentin ja neuvoston asetukseksi neuvoston asetuksen (EY) N:o 2012/2002 muuttamisesta taloudellisen tuen antamiseksi jäsenvaltioille niihin kohdistuvan vakavan taloudellisen rasitteen kattamiseksi Yhdistyneen kuningaskunnan erotessa unionista ilman sopimusta lisätään uusi 4 b artikla, jossa säädetään suuremmasta,100 miljoonan euron enimmäismäärästä ennakkomaksuja varten. Sen vuoksi komissio ehdottaa, että Euroopan unionin solidaarisuusrahaston ennakkomaksuja varten varattua määrää kasvatetaan 50 miljoonalla eurolla ja että kyseinen lisämäärä otetaan varaukseen, kunnes Euroopan parlamentti ja neuvosto hyväksyvät oikeusperustan muuttamisen. Varausta koskevaa momenttia mukautetaan seuraavan taulukon mukaisesti, ja momenttien 13 06 01 ja 13 06 02 selvitysosia muutetaan. euroa Budjettikohta Nimi Maksusitoumusmäärärahat Maksumäärärahat 40 02 41 Jaksotetut määrärahat (Varaus momentille 13 06 01 – Apu jäsenvaltioille sellaisen suuren luonnonkatastrofin yhteydessä, jolla on vakavia vaikutuksia elinoloihin, luonnonympäristöön tai talouselämään) 50 000 000 50 000 000 Yhteensä 50 000 000 50 000 000

3.2 Uuden budjettikohdan luominen yleiseen tulotaulukkoon Komission ehdotuksessa neuvoston asetukseksi unionin yleisen talousarvion toteuttamista ja rahoitusta vuonna 2020 koskevista toimenpiteistä Yhdistyneen kuningaskunnan unionista eroamiseen liittyen vahvistetaan säännöt, jotka koskevat unionin ja Yhdistyneen kuningaskunnan sekä sen tuensaajien välisisiä suhteita vuoden 2020 talousarvion rahoittamisen ja toteuttamisen osalta, jos Yhdistynyt kuningaskunta eroaa ilman sopimusta. Ehdotettu varautumiskehys antaa mahdollisuuden säilyttää Yhdistyneen kuningaskunnan ja Yhdistyneen kuningaskunnan yhteisöjen kelpoisuus saada unionin rahoitusta vuoden 2020 ajan ennen eroamispäivää tai eropäivämäärän ja vuoden 2019 lopun välillä asetuksen (EU, Euratom) 2019/1197 mukaisesti tehtyjen oikeudellisten sitoumuksien nojalla. Tähän sovelletaan ehdotuksessa asetettuja ehtoja. Jotta komissio voisi panna ehdotuksen täytäntöön ja etenkin sisällyttää Yhdistyneen kuningaskunnan rahoitusosuuden yleiseen talousarvioon, vuoden 2020 talousarvioon on perustettava tarvittavat budjettikohdat. Sen vuoksi komissio ehdottaa, että yleisen tulotaulukon B-osaan perustetaan uusi budjettikohta: uuteen momenttiin 3 8 0 on tarkoitus ottaa varautumiskehyksen soveltamiseen liittyvä Yhdistyneen kuningaskunnan rahoitusosuus. Uuteen budjettikohtaan liittyvät selvitysosat esitetään liitteessä. 4.Muut mukautukset 4.1 Pääluokka I – Euroopan parlamentti Pyyntö, joka koskee 89 viran lisäämistä Euroopan parlamentin henkilöstötaulukkoon ja uusien sopimussuhteisten toimihenkilöiden toimien edellyttämää hallintomäärärahojen lisäystä, ei sisältynyt vuoden 2020 talousarvioesityksen Euroopan parlamenttia koskevaan pääluokkaan, koska lisäysten syitä oli selvennettävä. Euroopan parlamentin kanssa käytyjen keskustelujen jälkeen ja ottaen huomioon kurinalaiset ehdotukset seuraavan monivuotisen rahoituskehyksen hallintomenoiksi ehdotetaan, että vuoden 2020 talousarvioesitykseen sisällytetään seuraavat Euroopan parlamenttia koskevat osat: ¾89 henkilöstötaulukkoon sisältyvää uutta virkaa vuodeksi 2020. Nämä virat on tarkoitettu ainoastaan yhdeksi varainhoitovuodeksi, ja ne poistetaan henkilöstötaulukosta vuoden 2021 talousarvioesityksessä. Näiden virkojen tarkoituksena on helpottaa väliaikaisten toimihenkilöiden palkkaamisen jatkamista henkilöstösääntöjen 29 artiklan 4 kohdan säännösten mukaisesti. Lisämäärärahoja ei tarvita. Tarkistettu henkilöstötaulukko on tämän asiakirjan budjettiteknisenä liitteenä. ¾13,3 miljoonaa euroa määrärahoja ulkopuolista henkilöstöä varten, mikä vastaa 155 sopimussuhteisen toimihenkilön toimea, ja palkkoihin tehtäviin päivityksiin ja urakehitykseen tarvittava määrärahojen lisäys. Sopimussuhteisten toimihenkilöiden osalta vuoden 2020 talousarvioon luodaan 20 uutta toimea turvallisuuden parantamiseksi. Nämä rahoitetaan budjettikohdasta 1 4 0 1 Muu henkilöstö: turvallisuus. Lisäksi 135 sopimussuhteista toimihenkilöä rahoitetaan budjettikohdasta 1 4 0 0 Muu henkilöstö: pääsihteeristö ja poliittiset ryhmät. Nämä sopimukset ovat jo voimassa, sillä kyseinen henkilöstö otettiin palvelukseen vuonna 2019 ja rahoitettiin Euroopan parlamentin budjettivaliokunnan hyväksymillä siirroilla (siirrot C1/2019 ja C7/2019). Yhteisvaikutus vuoden 2020 talousarvioesityksen Euroopan parlamenttia koskevaan pääluokkaan euroa Budjettikohta Nimi Maksusitoumusmäärärahat Maksumäärärahat Pääluokka I – Euroopan parlamentti 1400 Muu henkilöstö: pääsihteeristö ja poliittiset ryhmät 8 880 451 8 880 451 1401 Muu henkilöstö: turvallisuus 4 452 138 4 452 138 Yhteensä 13 332 589 13 332 589 4.2 Pääluokka X – Euroopan ulkosuhdehallinto Vuoden 2020 talousarvioesityksen laatimisen jälkeen Euroopan ulkosuhdehallinnon (EUH) pääluokassa on kaksi budjettikohtaa, jotka on saatettava ajan tasalle: ¾NEO-rakennus ¾EU:n Kosovon toimiston henkilöstömuutokset NEO-rakennus NEO-rakennushanke käsittää kaksi rakennusta, joilla on tarkoitus korvata Kortenberg-rakennuksessa olevat yhteisen turvallisuus- ja puolustuspolitiikan (YTPP) yksiköiden tilat. Hanke on parhaillaan käynnissä, ja sen on tarkoitus valmistua vuoden 2020 loppuun tai vuoden 2021 alkuun mennessä.

Kunnostus- ja varustustöiden yhteydessä EUH kuitenkin havaitsi, että fyysisen turvallisuuden ja suojatun viestinnän edellyttämää teknisen suorituskyvyn tasoa ei pystytty saavuttamaan aiemman talousarvion puitteissa. Määrärahojen lisäykset liittyvät tarpeeseen suojella työympäristöä tunkeutumisilta ja salakuuntelulta neuvoston ja jäsenvaltioiden vahvistamien turvallisuussääntöjen mukaisesti. Suojaustoimenpiteiden vaatimustaso nousee tekniikan kehityksen ja arvioitujen uhkatasojen myötä. Näin ollen monet aiemmin käytetyt ratkaisut, joihin alkuperäinen kustannusarvio perustui, eivät enää riitä. Tämän vuoksi Euroopan parlamentille ja neuvostolle toimitettiin hanketta koskeva päivitys, jossa esiteltiin muutokset ja niistä aiheutuvat lisäkustannukset. Asianomaiset budjettikomiteat hyväksyivät päivityksen 3. ja 13. syyskuuta 2019. Näiden turvallisuuteen liittyvien toimenpiteiden lisäkustannukset olisivat 5,0 miljoonaa euroa Euroopan ulkosuhdehallinnon talousarvion alamomentilla 2 0 0 2. Uudelleenpriorisoinnilla ja määrärahojen uudelleen kohdentamisella vuodeksi 2020 pyydettävä lisämäärä voidaan kuitenkin vähentää 2,8 miljoonaan euroon. EU:n Kosovon toimiston henkilöstömuutokset EULEX-operaation vuosien 2015/2016 strategisen tarkastelun tulosten perusteella EULEXista siirrettiin valvonta-, ohjaus- ja neuvontatehtäviä EU:n toimistoon Kosovossa kesäkuussa 2018. Sen vuoksi Euroopan parlamentti ja neuvosto myönsivät EUH:lle määrärahoja 12 henkilöstön jäsenen palkkaamiseksi Kosovon toimistoon, mikä kompensoitiin suuremmilla leikkauksilla EULEXin organisaatiossa. EUH:lle myönnettiin lisämäärärahoja kolmen uuden toimen rahoittamiseksi tammikuusta 2019 alkaen, joten siirtymävaiheen tehtäviin palkattavien kokonaismääräksi tulee 15. EUH:n vuoden 2019 talousarviota muutettiin myös siten, että kolme kansallisen asiantuntijan toimea muutettiin maksuttomista yhteisrahoitetuiksi, jotta ne houkuttelisivat enemmän hakijoita jäsenvaltioista. Tämä muutos ei kuitenkaan riittänyt herättämään tarpeeksi kiinnostusta, ja toistaiseksi vain kaksi yhteensä kuudesta kansallisen asiantuntijan paikasta on täytetty. Nykyisen tilanteen ja toimiston määrärahatarpeen perusteella EUH aikoo muuttaa yhden näistä avoimista kansallisen asiantuntijan toimista kahdeksi paikallisen toimihenkilön toimeksi. Muutoksen ei odoteta aiheuttavan lisäkustannuksia EUH:lle. Sen sijaan se saattaa tuottaa ajan mittaan pieniä säästöjä palkattujen toimihenkilöiden kokemustasosta riippuen. Yhteisvaikutus vuoden 2019 talousarvioesityksen Euroopan ulkosuhdehallintoa koskevaan pääluokkaan euroa Budjettikohta Nimi Maksusitoumusmäärärahat Maksumäärärahat Pääluokka X – Euroopan ulkosuhdehallinto 2 0 0 2 Tilojen kunnostus ja turvallisuuteen liittyvät työt 2 786 000 2 786 000 Yhteensä 2 786 000 2 786 000 4.3 Kestävää kalastusta koskevien kumppanuussopimuksien päivittäminen Kuten toimielinten sopimuksen II osan C kohdassa esitetään, komissio on tarkastellut tuoreimpia saatavilla olevia tietoja kestävää kalastusta koskevista kumppanuussopimuksista ja tarkistanut vuoden 2020 määrärahatarpeita sen perusteella, miten asianomaisten kolmansien maiden kanssa käydyissä neuvotteluissa on edistytty. Tämän tarkastelun perusteella komissio ehdottaa, että varauksesta (40 02 41) siirretään 16,9 miljoonaa euroa maksusitoumusmäärärahoja ja 14,9 miljoonaa euroa maksumäärärahoja toimintamenojen budjettikohtaan (11 03 01 Unionin kalastusalusten kolmansien maiden vesillä harjoittamaa kalastustoimintaa koskeva hallintokehys). Tämä talousarvion kannalta neutraali määrärahojen siirto liittyy Kap Verden tasavallan, Gambian tasavallan ja Guinea-Bissaun tasavallan kanssa tehtyihin kalastussopimuksiin. Sopimukset ja niihin liittyvät pöytäkirjat on tällä välin allekirjoitettu, ja niitä on alettu soveltaa väliaikaisesti. Numerotiedot budjettikohdittain esitetään seuraavassa taulukossa ja asianomaisia selvitysosia mukautetaan liitteessä. euroa Budjettikohta Nimi Maksusitoumusmäärärahat Maksumäärärahat 11 03 01 Unionin kalastusalusten kolmansien maiden vesillä harjoittamaa kalastustoimintaa koskeva hallintokehys +16 900 000 +14 900 000 40 02 41 Jaksotetut määrärahat (varaus momentille 11 03 01) –16 900 000 –14 900 000 Yhteensä 0 0 5.Tekninen mukautus ja oikaisu 5.1 Innovaatiorahasto Innovaatiorahasto perustettiin kasvihuonekaasujen päästöoikeuksien kaupan järjestelmän toteuttamisesta unionissa annetun direktiivin 2003/87/EY muuttamisesta annetulla Euroopan parlamentin ja neuvoston direktiivillä (EU) 2018/410. Rahastolla tuetaan vähähiiliseen teknologiaan ja vähähiilisiin prosesseihin liittyvää innovointia tietyillä talouden aloilla. Päästökauppajärjestelmästä annetun direktiivin 2003/87/EY 10 a artiklan 8 kohdan säännösten mukaisesti innovaatiorahasto rahoitetaan kokonaan päästökauppajärjestelmän puitteissa huutokauppaamalla tietty määrä oikeuksia päästää ympäristöön yhtä hiilidioksiditonnia vastaava määrä tiettynä ajanjaksona. Euroopan parlamentin ja neuvoston direktiivin 2003/87/EY täydentämisestä innovaatiorahaston toiminnan osalta 26 päivänä helmikuuta 2019 annetun komission delegoidun asetuksen (EU) 2019/856 16 artiklan 1 kohdan mukaan komissio panee innovaatiorahaston täytäntöön käyttämällä suoraa hallinnointia tai välillistä hallinnointia varainhoitoasetuksen asiaankuuluvien säännösten mukaisesti. Asetuksen (EU) 2019/856 19 artiklan 3 kohdan mukaisesti kaikissa komission suorittamissa täytäntöönpanotehtävissä, EU:n toimeenpanoviraston välityksellä suoritettavat tehtävät mukaan luettuina, innovaatiorahaston tulot ovat varainhoitoasetuksen 21 artiklan 1 ja 5 kohdassa tarkoitettuja ulkoisia käyttötarkoitukseensa sidottuja tuloja EU:n talousarviossa. Innovaatiorahaston menot, hallintokustannukset mukaan luettuina, rahoitetaan kokonaan ulkoisista käyttötarkoitukseensa sidotuista tuloista, jotka saadaan päästöoikeuksien huutokaupasta ja edeltävästä NER300-ohjelmasta käyttämättä jääneistä määristä. Jotta komissio voisi aloittaa rahaston täytäntöönpanon, erityisesti 2020-luvun puoliväliin mennessä käynnistettävän ensimmäisen hanke-ehdotuspyynnön osalta, vuoden 2020 talousarvioon on perustettava tarvittavat budjettikohdat. Sen vuoksi komissio ehdottaa, että perustetaan kolme uutta budjettikohtaa: yksi komissiota koskevan pääluokan tulotaulukon momenttiin 6 3 7; kyseiseen budjettikohtaan on tarkoitus ottaa ulkoiset käyttötarkoitukseensa sidotut tulot; ja kaksi komissiota koskevan pääluokan menotaulukon momenttiin 34 03 01 ja alamomenttiin 34 01 06 01; kyseisistä budjettikohdista on tarkoitus kattaa toiminta- ja hallintomenot (katetaan kokonaisuudessaan ulkoisista käyttötarkoitukseensa sidotuista tuloista), jotka tarvitaan, jotta komissio voi panna innovaatiorahaston täytäntöön komission delegoidun asetuksen (EU) 2019/856 4 artiklan mukaisesti.